Avakülg Tags Metsa tänav
Silt: Metsa tänav
[caption id="attachment_300453" align="alignnone" width="2000"] Metsa tänava remont lükkub edasi. Malle-Liisa Raigla[/caption] Riigi investeeringutoetuse abil plaanitav Metsa tänava põhjalik remont lükkub järgmisse aastasse, sest tänava all olevate trasside valdajad ei saa oma osa töödest tänavu ette võtta. Haapsalu aselinnapea Innar Mäesalu sõnul selgus kolmapäeval peetud kohtumisel trasside valdajatega, et selle aasta eelarves pole ettevõtetel sellisteks töödeks raha arvestatud. „See tuli nende jaoks liiga ootamatult ja võibolla on nii isegi parem, sest siis pole vaja enne talve tulekut kiirustada,” lisas ta.
[caption id="attachment_300453" align="alignnone" width="2000"] Kui kõik hästi läheb, saab Jalaka ja Nurme tänava vaheline lõik juba sel aastal remonditud. Malle-Liisa Raigla[/caption] Haapsalu linnavalitsus tahab juunis korraldada riigihanke Metsa tänava rekonstrueerimiseks. Kui hind sobib, saab Jalaka ja Nurme tänava vaheline lõik juba sel aastal uued kommunikatsioonid, uuendatud sõidutee ja kõnniteed. Haapsalu aselinnapea Innar Mäesalu ütles, et kolmapäeval kohtub ta trassivaldajatega saamaks teada, milliseid maa-aluseid töid tänava uuendamise käigus teha tuleb.
[caption id="attachment_299038" align="alignnone" width="2000"] Haapsalu volikogu istung toimus eile nii, et linnavolikogu esimees Jaanus Karilaid oli suures saalis koos volikogu sekretäriga, volinikud aga istusid kodus arvutite ees. Foto: Malle-Liisa Raigla[/caption] Haapsalu linnapea Urmas Sukles ütles reedel volikogus, et linn plaanib kahte lisaeelarvet, esimene on kulutamiseks ja teine säästmiseks. Esimese eelarvega, mis Suklese hinnangul võiks volikokku jõuda mais, jagatakse ära valitsuse eraldatud investeeringutoetus. Investeeringutoetust ja kohalike teede remondiraha saab Haapsalu riigi lisaeelarvest eeldatavasti üle miljoni euro.
[caption id="attachment_283441" align="alignnone" width="2000"] Haapsalu linn suudab korrastada vaid väiksemad teed. Arvo Tarmula[/caption] Haapsalu linnal ei ole teehoiukava, kuid remonti vajavate tänavate n-ö mitteametlik nimekiri on aselinnapea Innar Mäesalu sõnul olemas. „Teede ja tänavate remont on pigem käinud võimaluste-, mitte niivõrd vajaduspõhiselt ehk kui on saadud riigilt toetust mingi kindla piirkonna või otstarbe jaoks, siis seal ka tänav korda tehakse. Arvestades kohalike omavalitsuste võimekust, ongi see minu arust üsna ainuke mõistlik viis linnatänavate remondiks,” nentis Mäesalu.
[caption id="attachment_251764" align="alignnone" width="900"] Rannarootsi muuseumi töötajad Anu Raagmaa (vasakul) ja Lydia Kalda seisavad muuseumihoovis paadislipi kõrval kohas, kust võiks minna mereäärne jalutustee. Arvo Tarmula[/caption] Teisipäeval lõppenud Haapsalu kaasava eelarve hääletusel läks tihedaks rebimiseks, millest väljus võitjana Metsa tänava kõnnitee 97 häälega. Haapsalu promenaadi pikendus kuni jahisadamani sai 95 häält.Veel teisipäeva õhtul enne kella üheksat oli Metsa tänava kõnnitee kindel liider ja promenaad umbes 40 häälega teine. Viimastel tundidel enne keskööd aktiveerusid aga promenaadi pikenduse toetajad ja need, kel oli huvi hääletamist reaalajas jälgida, olid tunnistajaks põnevale heitlusele – kas hilisest spurdist piisab võiduks? Seekord mitte. Metsa tänav jäi kahe häälega peale ja on seega 2019. aasta kaasava eelarve hääletuse võitja. „Jah, see kõik on nüüd vaid vormistamise küsimus,” kinnitas Haapsalu linnavalitsuse avalike suhete spetsialist Tõnu Parbus.